DTAC ร่วงแรงในรอบเกือบ 3 ปี หลังกำไร Q2 น่าผิดหวัง โบรกฯแนะถือรอปันผล
DTAC ร่วงแรงในรอบเกือบ 3 ปี หลังกำไร Q2 น่าผิดหวัง โบรกฯแนะถือรอปันผล ณ เวลา 10.30 น.อยู่ที่ 79.25 บาท ลบ 3.75 บาท หรือ 4.52% มูลค่าการซื้อขาย 255.04 ล้านบาท ทั้งนี้ ราคาหุ้นที่ปรับตัวลงนับว่าเป็นการทดสอบจุดต่ำสุดในรอบเกือบ 3 ปีนับตั้งแต่วันที่ 8/8/2012 ที่ระดับราคา 79.25 บาท
21 ก.ค. 2558

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 10.30 น.อยู่ที่ 79.25 บาท ลบ 3.75 บาท หรือ 4.52% มูลค่าการซื้อขาย 255.04 ล้านบาท
โดยเปิดตลาดที่ 81.25 บาท แตะระดับสูงสุดที่ 81.50 บาท และต่ำสุดที่ 79.00 บาท ทั้งนี้ ราคาหุ้นที่ปรับตัวลงนับว่าเป็นการทดสอบจุดต่ำสุดในรอบเกือบ 3 ปีนับตั้งแต่วันที่ 8/8/2012 ที่ระดับราคา 79.25 บาท ขณะที่ดัชนีหุ้นไทยโดยรวมลบ 0.73%
บล.ธนชาต ระบุในบทวิเคราะห์(21 ก.ค.) DTAC รายงานกำไรสุทธิ 1.38 พันลบ. ลดลง 53% จากช่วงเดียวกันของปีก่อน และ 40% จากไตรมาสก่อน ถึงแม้จะบวกกลับขาดทุนจากอัตราแลกเปลี่ยน 196 ล้านบาท จะได้กำไรสุทธิปกติ 1.57 พันลบ. ซึ่งก็ยังลดลง 48% จากช่วงเดียวกันของปีก่อน และ 25% จากไตรมาสก่อน กำไรใน ครึ่งแรกปี 58  คิดเป็นสัดส่วนแค่ 40% และยังคงเห็น downside ในประมาณการทั้งปี แนะนำ HOLD
ทั้งนี้ การเติบโตของรายได้ที่ลดลงในครึ่งแรกปี 58  ทำให้ DTAC ปรับลดประมาณการรายได้ รวมถึง EBITDA margin
นอกจากนี้ บริษัทประกาศจ่ายปันผลต่อหุ้นในไตรมาส 2/58 ที่ 0.80 บาท ซึ่งเท่ากับอัตราจ่ายปันผล 80% ของกำไรจากงบการเงินเฉพาะกิจการ และ 138% ของกำไรจากงบการเงินรวม ซึ่งหมายถึงอัตราเงินปันผลตอบแทนแค่ 4% โดยประกาศ XD วันที่ 31 ก.ค.15 และวันจ่ายเงินปันผล 18 ส.ค.15
บล.เคเคเทรด ระบุในบทวิเคราะห์ ปรับคำแนะนำหุ้น DTAC จาก “เก็งกำไร” เป็น “ขาย”  เนื่องจากกำไรไตรมาส 2/58  น่าผิดหวัง ออกมาต่ำสุดในรอบ 6 ปี
บล.ทรีนีตี้ แนะนำ “ถือ” ราคาเป้าหมาย 79.00 บาท/หุ้น
บล.เอเซีย พลัส แนะนำ “ถือ” ราคาเป้าหมาย 85.00 บาท/หุ้น
บล.เคทีบี(ประเทศไทย) แนะนำ “ถือ” ราคาเป้าหมาย 83.25 บาท/หุ้น
บล.ดีบีเอสฯ แนะนำ “ถือ” ราคาเป้าหมาย 88.00 บาท/หุ้น
บล.โกลเบล็ก แนะนำ “ถือ” ราคาเป้าหมาย 78 บาท/หุ้น